Eşti antreprenor? Statul îţi dă 5 milioane de lei ca să îţi cumperi echipamente.
IMM Leasing de echipamente şi utilaje se dedică firmelor şi cu peste 250 de angajaţi. Poţi lua un împrumut de maxim 5 milioane de lei. Bogdan a apelat la IMM Invest şi îi surâde şi IMM Leasing-ul.
Bogdan are o firmă de IT, iar în perioada pandemiei şi-a ţinut angajaţii acasă. Ca să nu-i fie pusă afacerea în pericol, a apelat la ajutorul statului prin IMM Invest, un program guvernamental care oferă credite cu garanţii date de stat şi are deja o linie de credit aprobată. IMM Leasing de echipamente şi utilaje, un program adoptat pe 16 iulie de Guvern, vine în sprijinul tău cu finanţări noi. Valoarea garanţiilor este de 80% pentru echipamente IT, iar pentru celelalte categorii e de 60%. Poţi lua un împrumut de maxim 5 milioane de lei.BOGDAN TUDOR, administrator firmă IT: "E un program foarte bun. Atenţie, însă, un echipament nu e de ajuns. Ai nevoie de o soluţie software care să integreze aceste echipamente, să fie de fapt o platformă digitală care să extindă mediul de colaborare fizic în zona digitală. Dacă programul prevede doar echipamente este un program gândit foarte simplist care va avea un impact pozitiv, dar nu un impact major. Programul trebuie gândit să permită companiilor investiţia în aceste platforme digitale de comunicare şi colaborare ale angajaţilor care consistă atât din echipamente fizice cât şi din soluţii software. În total o valoare de o mie de euro pe angajat ar fi acoperitoare pentru desfăurarea muncii în condiţii bune.“LUDOVIC ORBAN, premierul României: "Această ordonaţă de urgenţă a fost dezbatută în prima lectură în sedinţă anterioară de guvern şi a fost adoptată în forma actuală în această seară. Aceste finanţări pot fi acordate, în funcţie de opţiunea solicitantului, cu avans 0 şi plafonul total pentru aceasta schemă este de 1,5 miliarde lei.".